DOKUMENTACIJA  O NABAVI 
1.  
Naručitelj:


ČISTOĆA d.o.o.


Karlovac, Gažanski trg 8


OIB 70467048139


tel.  047/611 918

fax. 047/616 135


internetska adresa : www.cistocaka.hr


adresa elektroničke pošte: javna-nabava@cistocaka.hr

2.  
Služba za kontakt:

Ponuditelji mogu dobiti dodatne informacije na adresi:

ČISTOĆA d.o.o. Karlovac. Gažanski trg 8, telefon 047/611-918
Odjel komercijale, javna nabava  – Mira Eremić, dipl. oec. i Edo Milošević, dipl. oec., svakog radnog dana od 10,00 do 14,00 sati.

3.    
Predmet nabave: Auto gume za teretna i osobna motorna vozila i radne strojeve za narednih 12 mjeseci;  
Ponuditelj  je obavezan nuditi sve stavke iz Troškovnika predmeta nabave, te ponuda mora biti cjelovita za   predmet nabave  koji se nudi.
        
Evidencijski broj nabave: 36/26
4.   
Opis predmeta nabave: 

             Ponuđeni predmet nabave auto gume za motorna vozila i radne strojeve 

             moraju biti nove, ne korištene, te ne starije od godinu dana od datuma 

             objave poziva za nadmetanje , sukladno niže opisanim specifikacijama 
             predmeta nabave: 
Ponuđene gume trebaju zadovoljiti nekoliko zadnjih potrošačkih izvješća ADAC-a i sličnih/jednakovrijednih  institucija te sukladno pokazateljima udruženja ETRMA (The European Tyre & Rubber Manufacturers' Association) o testiranju auto guma koje spadaju u srednji segment.

Naručitelj zahtijeva srednju ili višu srednju klasu kvalitete guma kao na primjer:  Fulda, Uniroyal, Semperit, Sava, Barum,  Hankook,  Nokian, Dunlop  ili jednakovrijedne.
Stražnje pogonske kamionske gume moraju biti radne (sa većim ripnama).

Za radne strojeve viša  srednja i/ili visoka  kvaliteta pneumatika – Good Year, Continental  ili jednakovrijedne, sa osobitim naglaskom na pojačanu otpornost na porezotine, bušenje i slično sa minimalnim brojem 16 platana.
a) Kategorija pneumatika s obzirom na potrošnju goriva

Pneumatici su podijeljeni na kategorije od A (zelena) do G (crvena). Razlika između

pojedinačnih kategorija predstavlja smanjenje odnosno povećanje potrošnje goriva.

Ponuditelj je za sve stavke iz Troškovnika obvezan ponuditi pneumatik čiji raspon za potrošnju goriva iznosi od A do D (znači A, B, C, D ). Za stavku troškovnika 24. Gume 155 R 13 C (M+S) dozvoljeno je nuditi pneumatike čiji je raspon za potrošnju goriva-oznaka iskoristivosti goriva od A do E (znači A, B, C, D ili E).
b) Prianjanje na mokroj podlozi

Prianjanje pneumatika na mokroj podlozi izraženo je kategorijama od A do D, pri čemu A

znači najbolje, a D najlošije prianjanje.

Ponuditelj je za sve stavke iz Troškovnika obvezan ponuditi pneumatik čiji raspon za indeks prianjanja na mokrom iznosi od A do C (znači A, B ili C).

c) Vanjska buka

Vanjska buka prilikom kotrljanja pneumatika izražena je decibelima, a osim toga na etiketi se nalazi simbol zvučnih valova. Jedan crni val znači najnižu razinu buke, a tri najvišu razinu buke.

Ponuditelj je za sve stavke iz Troškovnika obvezan ponuditi gume čiji raspon za indeks

buke iznosi od jedan do dva  crna zvučna vala, ili oznake A do B;
Ponuditelj osigurava montažu, demontažu i balansiranje auto guma za teretni i osobni program u krugu 5 kilometara od sjedišta tvrtke Čistoća d.o.o  Karlovac, Gažanski trg 8.
Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.:

Jednakovrijednost traženih certifikata i normi

Za sve certifikate, standarde  i norme, te eventualno upućivanje na proizvođača i/ili marku proizvoda  navedene u  Troškovniku primjenjuje se princip jednakovrijednosti kao kriterij usporedivo jednake kvalitete ponuđenog predmeta nabave ili pojedine stavke navedene u Troškovniku,  uz navođenje što obuhvaća taj certifikat, standard i/ili norma (norma obuhvaća određeni popis karakteristika predmeta nabave ) odnosno što Isporučitelj robe dokazuje tim certifikatom, standardom i/ili normom u cilju osiguranja učinkovitosti i kvalitete predmeta nabave ili pojedine stavke navedene u  Troškovniku sukladno traženom.

Naručitelj  će   priznavati kao jednakovrijedni dokument  (izvješće o testiranju od nadležnih  tijela za ocjenu sukladnosti ili potvrdu koju izdaje takvo tijelo).

Ponuđeni predmet nabave mora imati funkcionalne, kvalitativne  i tehničke karakteristike koje su opisane u Troškovniku  neovisno da li je izrađen sukladno osnovnim certifikatima, standardima i/ili normama ili jednakovrijednim  certifikatima, standardima i/ili normama. 

Naručitelj može zatražiti u roku ne kraćem od 5 dana da Ponuditelj dostavi traženi jednakovrijedni dokument kojem se dokazuje jednakovrijednost , te ga   dostavlja   na hrvatskom jeziku, a može biti dostavljen u neovjerenoj preslici. 

5.   
Procijenjena vrijednost nabave:
         
Procijenjena vrijednost nabave iznosi  26.000,00 € bez PDV-a
Sukladno čl. 46. st.2. Zakona o izmjenama i dopunama Zakona o javnoj nabavi ( NN RH 48/2026)  i čl. 296. st.1 i st. 2. ZOJN (NN RH 120/2016, 114/2022 ) -Naručitelj će ponude čija je cijena ponude viša od procijenjene vrijednosti nabave, odbijati kao neprihvatljive ponude.
6.   
Količina predmeta nabave:

Količine predmeta nabave navedene su u Troškovniku, koji je u prilogu ove dokumentacije. Količina predmeta nabave je okvirna, za svaku od stavki Troškovnika. Stvarno nabavljena količina može biti manja ili veća od okvirnih količina predviđenih troškovnikom, pri čemu ukupna vrijednost nabave ne smije prijeći prag za primjenu postupaka jednostavne nabave ( 26.540,00 €).
7.    
Mjesto isporuke robe:
Lokacija isporuke guma kao i montaža novih guma, demontaža postojećih  i balansiranje novih  guma vršit će se na lokaciji  odabranog ponuditelja ili na lokaciji koju ponuditelj ugovori sa drugim gospodarskim subjektom  na paritetu montirane i balansirane gume na vozila.
8.  
Rok početka isporuke robe i rok završetka isporuke robe:
Ugovor će se potpisati u roku od najviše 10 dana od dana izvršnosti Odluke o odabiru. 
Ugovor stupa na snagu sa datumom obostranog potpisa ugovora ugovornih strana, a primjenjuje se od 30.08.2026. 
Rok početka isporuke roba je odmah od datuma primjene predmetnog ugovora.

Roba će se isporučivati sukcesivno prema narudžbama i potrebama naručitelja tijekom 12 mjeseci od datuma primjene ovog novog  ugovora, najduže 3 dana po narudžbi, na paritetu montirano i balansirano na vozilo. 
Rok završetka ugovora je istek ugovorenih 12 mjeseci od datuma obostrano potpisanog ugovora. 
Na dan preuzimanja auto gume ne smiju biti starije od 1 godine .

U sklopu ponude ponuditelj dostavlja Izjavu kojom potvrđuje da su sve gume koje će isporučiti nove i da nisu starije od godine dana . Izjavu kreira ponuditelj i mora biti ovjerena i potpisana od strane ovlaštene osobe za zastupanje gospodarskog subjekta. 
9.         Troškovnik: 

Troškovnik  čini sastavni dio Dokumentacije o nabavi.
Ponuditelj je dužan ispuniti sve stavke iz Troškovnika za  predmet nabave koje nudi na način kako je utvrđeno u Troškovniku . 
-         Cijene svake stavke i ukupna cijena stavki upisuju se u € , bez PDV-a. 
- 
Zbroj svih ukupnih cijena stavki (cijena ponude ) izražava se na dvije decimale,  bez PDV-a, a iznos poreza na dodanu vrijednost i cijena ponude s PDV-om se zasebno iskazuju.

-
Ponuditelju nije dozvoljeno mijenjati tekst Troškovnika. U troškovniku se ne smiju mijenjati količine u pojedinim stavkama troškovnika. Popunjeni troškovnik koji se prilaže ponudi  potrebno je  potpisati od strane osobe ovlaštene za zastupanje ponuditelja te  ovjeriti pečatom ponuditelja.
-
Brojčane stavke troškovnika smiju biti iskazane s najviše 2 (dvije) decimale.

10.
Uz ponudu ponuditelji su dužni dostaviti slijedeće dokumente:
10.1.
Izjavu o nekažnjavanju:

Ponuditelj mora dostaviti ispunjenu i  potpisanu  izjavu o nekažnjavanju za gospodarski subjekt i za odgovornu osobu za zastupanje ponuditelja koji ima poslovni nastan u Republici Hrvatskoj, ne stariju od 6 mjeseci  od dana  objave poziva za  dostavu ponude. 

Izjava mora sadržavati ovjereni  potpis davatelja Izjave  kod  javnog bilježnika, te može biti dostavljena i u preslici . 

Izjava se nalazi u prilogu dokumentacije.

10.2.
Potvrda porezne uprave o stanju duga
                        (1) Javni naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

(2) Javni naručitelj obvezan je prije isključenja gospodarskog subjekta kod kojeg je ostvarena osnova za isključenje iz stavka 1. ovoga članka zatražiti od gospodarskog subjekta da u primjerenom roku, ne kraćem od pet dana, ispuni obveze plaćanja dospjelih poreznih obveza i obveza za mirovinsko i zdravstveno osiguranje koje su jednake ili veće od 1000,00 eura.

(3) Iznimno od stavka 1. ovoga članka, javni naručitelj neće isključiti gospodarskog subjekta iz postupka javne nabave:

1. ako ispuni obveze plaćanja dospjelih poreznih obveza i obveza za mirovinsko i zdravstveno osiguranje sukladno stavku 2. ovoga članka

2. ako su obveze plaćanja dospjelih poreznih obveza i obveza za mirovinsko i zdravstveno osiguranje manje od 1000,00 eura ili

3. ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

            Za utvrđivanje navedene okolnosti Ponuditelj je dužan dostaviti potvrdu porezne uprave o stanju poreznog duga , te po osnovi davanja za socijalne i mirovinske doprinose  ili jednakovrijedni dokument nadležnog tijela države sjedišta gospodarskog subjekta, koji ne smiju biti stariji od  dana objave poziva za dostavom ponude. 
Potvrda može biti u neovjerenoj preslici.
10.3.
Izvod o upisu u sudski, obrtni, strukovni ili drugi odgovarajući registar   

Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana. Izvod ne smije biti stariji od dana objave  poziva za  dostavu ponuda. Izvod može biti u neovjerenoj preslici.
10.4.
Izjava ponuditelja da su auto gume nove te da nisu starije od 1 godine od dana izdavanja narudžbe za konkretnu isporuku.
(izjavu kreira ponuditelj i mora biti ovjerena i potpisana od strane ovlaštene osobe)
10.5.   Izjava o nepromjenjivosti cijena ponude - nalazi se u privitku dokumentacije o 
           nabavi;
10.6.
Izjava da ponuditelj osigurava montažu, demontažu i balansiranje auto guma za teretni i osobni program u krugu 5 kilometara od sjedišta tvrtke Čistoća d.o.o  Karlovac, Gažanski trg 8

(u Izjavi treba navesti lokaciju na kojoj se osigurava  demontaža starih guma , montaža novih guma i balansiranje guma i kontakt osobe zadužene za servis. Izjavu kreira ponuditelj i mora biti ovjerena i potpisana od strane ovlaštene osobe ponuditelja )
10.7.
Izjava o jamstvu na kvalitetu isporučenih auto guma za motorna vozila i radne strojeve najmanje 1 godinu od isporuke, 

(Izjavu kreira ponuditelj i mora biti ovjerena i potpisana od strane ovlaštene osobe za zastupanje ponuditelja) . 
10.8.
Izjava o zaštiti osobnih podataka- nalazi se u privitku dokumentacije o nabavi
11.
Način izrade ponude

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova (uvezivanje jamstvenikom – vrpcom čija su oba kraja na posljednjoj strani pričvršćena naljepnicom i utisnutim žigom).

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. 

 
Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

12.  
Način, vrijeme i mjesto dostave ponude:
Ponuditelji su dužni dostaviti ponudu do 31.07.2026. godine do 11:00 sati. Ponuda može biti dostavljena  putem pošte ili na naš urudžbeni zapisnik na adresi Čistoća d.o.o., Gažanski trg 8, 47000 Karlovac.
Ponude koje pristignu nakon određenog roka za dostavu ponuda, neće se otvarati i vratiti će se pošiljatelju poštanskim putem. 
Zatvorenu omotnicu s ponudom ponuditelj predaje neposredno ili preporučenom poštanskom pošiljkom na adresu Naručitelja – Čistoća d.o.o. Karlovac, Gažanski trg 8, 47000 Karlovac, na kojoj mora biti naznačeno:

· na prednjoj strani omotnice:
	ČISTOĆA d.o.o. KARLOVAC

Gažanski trg 8

47000 Karlovac

AUTO GUME ZA MOTORNA VOZILA I RADNE STROJEVE 
„NE OTVARAJ“


· na poleđini ili u gornjem lijevom kutu omotnice:
	Naziv i adresa ponuditelja / 

OIB ponuditelja  


13.    
Kriterij odabira ponude:
          
Najniža cijena.
14.
Način određivanja cijene
Jediničnu cijenu predmeta nabave sačinjavaju cijena gume u kojoj moraju  biti uračunati  svi eventualni zavisni  troškovi  predmeta   nabave.

            Jediničnu cijenu montaže, demontaže i balansiranja guma, sačinjavaju svi zavisni

            troškovi predmetne usluge na  paritetu  montirano na vozilo. 
Cijenu ponude čini ukupna cijena predmeta nabave auto guma i ukupna cijena   ponude za  uslugu demontaže, montaže i balansiranja guma .
Ponuditelj je dužan predmetnu uslugu osigurati u krugu od 5 km od sjedišta Čistoća d.o.o. Karlovac, Gažanski trg 8. 

Osiguranje predmetne  usluge ponuditelj potvrđuje izjavom  ponuditelja koja mora biti potpisana i ovjerena ( predmetnu izjavu ponuditelj je obavezan dostaviti u sklopu ponude ). 
           Ako cijena ponude bez PDV-a iskazana u troškovniku ne odgovara cijeni ponude     

bez PDV-a iskazane u ponudbenom listu, vrijedi cijena ponude bez PDV-a iskazana u troškovniku.

15.   
Rok, način i uvjeti plaćanja:
Avansno plaćanje je isključeno, kao i traženje da naručitelj preda sredstva osiguranja plaćanja. 

Plaćanje se  vrši   na račun odabranog ponuditelja,  u roku od  30 dana od ispostavljenih valjanih  e-Računa usklađenih s EU normom 16931-1:2017, a koji se dostavljaju putem isporučitelja e-Računa na adresu elektroničke pošte naručitelja.
Izvršitelj se obavezuje prilikom ispostavljanja e-Računa priložiti sve zakonima predviđene dokumente koji reguliraju manipulaciju predmetom nabave (otpremnica, radni nalog), te moraju biti potpisani i ovjereni od strane naručitelja i izvršitelja. E-Račun treba nasloviti na naručitelja s pozivom na broj ugovora o jednostavnoj  nabavi. 

Plaćanje se obavlja doznakom na žiro račun ponuditelja u roku od 30 dana po zaprimanju e-Računa.
16. 
Jamstvo za uredno ispunjenje ugovora: 

Jamstvo za uredno ispunjenje ugovora o jednostavnoj  nabavi  za slučaj povrede ugovorenih obveza. Kao jamstvo za uredno ispunjenje ugovora o jednostavnoj  nabavi ponuditelj će po potpisu ugovora, a najkasnije u roku od 10 dana dostaviti naručitelju  zadužnicu na iznos 10% vrijednosti sklopljenog ugovora bez poreza na dodanu vrijednost koja mora glasiti u korist naručitelja  Čistoća  d.o.o. Karlovac,  s rokom valjanosti 30 dana dužim od roka određenog za isporuku ugovorenih radova.

Umjesto  zadužnice na iznos  gospodarski subjekt može dati novčani polog na žiro-račun Naručitelja (pod svrhom plaćanja potrebno je navesti da se radi o jamstvu za uredno ispunjenje ugovora o jednostavnoj nabavi i navesti evidencijski broj nabave) u iznosu od 10% vrijednosti ugovora bez poreza na dodanu vrijednost (IBAN: HR8224000081190012235 Karlovačka banka  – Karlovac). U slučaju javljanja zajednice ponuditelja jamstvo prilaže jedan član zajednice ponuditelja na ukupan iznos ili svi članovi zajednice solidarno na ukupan iznos. 

Ukoliko Naručitelj ne aktivira navedeno jamstvo, isto će se vratiti ponuditelju bez odgode odmah nakon isteka roka ugovorenog jamstva.
17.      Rok mirovanja:
           Na postupke jednostavne nabave ne primjenjuje se rok mirovanja.

18.      Rok valjanosti ponude: 

           Rok valjanosti ponude je najmanje 60 dana od krajnjeg roka za dostavu ponude.   
19.      Žalba na postupak jednostavne nabave:

Protiv odluke o odabiru ili poništenju nije moguće podnijeti  žalbu.

20.
Obavijest o odabiru ili poništenju

Nakon odabira najpovoljnije ponude ili poništenja postupka, naručitelj će bez odgode obavijestiti sve pozvane ponuditelje.
Napomena: 

Ova Dokumentacija o nabavi, Troškovnik  , obrasci Izjava i Poziv za dostavu ponuda bit će objavljeni na internetskoj stranici Naručitelja: www.cistocaka.hr 

                                                                          Direktor: 

                                                                          Vlatko Ivka, dipl.ing. 

